นายกรัฐมนตรี ลงนามในสมุดแสดงความยินดีในโอกาสการขึ้นครองราชย์ของสมเด็จพระจักรพรรดิแห่งญี่ปุ่นพระองค์ใหม่
พลเอกประยุทธ์ จันทร์โอชา นายกรัฐมนตรี ลงนามในสมุดแสดงความยินดีในโอกาสการขึ้นครองราชย์ของสมเด็จพระจักรพรรดิแห่งญี่ปุ่นพระองค์ใหม่ โดยมีนาย นาย ชิโร ซะโดะชิมะ  เอกอัครราชทูตญี่ปุ่นประจำประเทศไทย ให้การต้อนรับ ที่สถานเอกอัครราชทูตญี่ปุ่นประจำประเทศไทย ถนนวิทยุ        ทั้งนี้ ในเว็บไซต์สถานเอกอัครราชทูตญี่ปุ่นประจำประเทศไทย ประกาศว่าสถานเอกอัครราชทูตญี่ปุ่นประจำประเทศไทยได้จัดเตรียมสมุดลงนามถวายพระพรเนื่องในโอกาสมกุฎราชกุมาร เจ้าชายนารุฮิโตะ แห่งญี่ปุ่น เสด็จฯ ขึ้นครองราชย์เป็นสมเด็จพระจักรพรรดิพระองค์ที่ 126 แห่งราชวงศ์ญี่ปุ่น ตั้งแต่วันพุธที่ 1 ถึงวันศุกร์ที่ 3 พฤษภาคม พ.ศ. 2562เวลา  10:00 - 12:00 น. และ 14:00 - 16:00 น.         ผู้ที่มีความประสงค์จะลงนามถวายพระพรจำเป็นต้องแสดงบัตรประชาชน หรือเอกสารยืนยันตัวตนให้ฝ่ายรักษาความปลอดภัยที่ประตูทางเข้าอาคารแผนกกงสุลและสำนักข่าวสารญี่ปุ่นเพื่อลงบันทึกการเข้าออกสถานเอกอัครราชทูต